Angela Probert

**Mam i Courtney, merch i Eileen a Tudur, a chyn wraig i Eifion a Jim. Cymeriad adnabyddus yng Nghwmderi a chafodd ei heffeithio’n fawr iawn gyda marwolaeth ei merch mewn damwain car yn 2016.**

Cyflwynwyd Angela i Gwmderi trwy ei gwaith fel nyrs yn yr ysbyty lleolyn ystod marwolaeth Brandon Monk a chyfnod Britt Monk mewn coma, a bu'n gysur mawr i Sion White ar y pryd.

Daeth i'r amlwg mae Angela oedd cyn-wraig Jim Probert pan aeth hi i eithafion i geisio rhwystro Jim rhag gweld Courtney, eu merch, trwy awgrymu ei fod wedi cam drin yr un fach, ond cafodd ei threchu gan Jim yn y gwrandawiad cyfreithiol.

### Cyfnod yn y Deri:

Yn fuan symudodd Angela i Gwmderi a thu ôl i far y Deri gyda'i theulu, Courtney ei merch, Ed Charles ei phartner a Gemma, ei nith. Ed oedd perchennog newydd y dafarn, wedi ei brynu gan Meic ac Anita.

Bu Angela ac Ed yn canlyn flynyddoedd ynghynt cyn i Angela gyfarfod â Jim, ond cafodd Angela affêr gydag Andrew, brawd Ed, bryd hynny. Doedd Angela ac Ed ddim wedi bod gyda'i gilydd yn hir cyn iddyn nhw fentro rhedeg bar y Deri. Rhoddodd hyn straen fawr ar eu perthynas fregus, fel oedd y tensiwn rhywiol rhwng Angela a Garry Monk.

Roedd tensiwn o fath arall rhwng Angela a Gemma, byth ers i Gemma weld Angela ac Andrew, ei thad gyda'i gilydd pan oedd yn blentyn.

Rhoddodd Ed ac Angela un cynnig arall ar gyd-fyw pan ddarganfu Angela ei bod yn feichiog, ond daeth diwedd ar y berthynas pan ddaeth Ed i wybod bod Angela wedi dweud celwydd am golli'r babi.

### Darganfod ei theulu:

Roedd Angela wedi cael ei mabwysiadu pan oedd yn blentyn, a phlentyndod digon anhapus gafodd hi. Felly roedd yn awyddus i fod yn rhan o deulu a rhoi bywyd sefydlog i Courtney, a dyma oedd wrth wraidd ei hymddygiad.

Daeth newid mawr i Angela yn 2013 pan ddaeth ei thad geni, Tudur i Gwmderi i chwilio am ei ferch.

Cafodd Tudur ac Eileen fabi a'i gilydd tra'n un ar bymtheg oed ac yn yr ysgol. Mynnodd rhieni'r ddau gadw'r cyfan yn gyfrinach a gorfodwyd i Eileen symyd at fodryb dros dro tra'n feichiog.

Ganed y babi trwy cesarean a'i roi i'w fabwysiadau yn syth heb i Tudur nac Eileen gyfarfod y babi na hyd yn oed gael gwybod ei ryw. Cadwodd Tudur ac Eileen yn bell o'u gilydd a wnaeth neb sôn am y babi am flynyddoedd maith.

Yn dilyn marwolaeth ei fab Dylan mewn damwain car, daeth Tudur yn benderfynol o ddarganfod ei blentyn arall. Dilynodd y trywydd i Gwmderi ac at Eileen a datgelodd wrthi fod y plentyn yn byw yn y pentref ag ei fod am chwilio amdanynt hyd yn oed os nad oedd Eileen am helpu.

Dangosodd lun ysgol o'i ferch a gwyddai Eileen yn syth mai Angela oedd y plentyn, sefyllfa gymleth gan fod Eileen erbyn hynny yn bartner i Jim, a Sioned yn gariad i Ed.

Heb ddewis bu rhaid i Eileen gyfaddef y cyfan wrth Angela. Cwrddod Angela a'i thad am y tro cyntaf yr un wythnos, ac er fod y cyfarfod yn un emosiynol cytunodd Angela i'w weld eto.

Ymbiliodd Eileen ar Angela i gadw'u cyfrinach ond, a hithau'n ysu am deulu go iawn, rhannodd y newyddion â Sioned, ei hanner chwaer. Ceisiai'r tair dod i arfer â'u perthynas newydd.

### Perthynas ag Eifion:

Ar ôl iddi gael ei gorfodi i adael y Deri, dechreuodd Angela'i busnes nyrsio ei hun, ‘Dwylo Angel’.

Closiodd Angela ag Eifion Rowlands tra oedd yn nyrsio Anti Marian a chychwynnodd y ddau berthynas. Roedd bywyd yn lletchwith ym Mhenrhewl am gyfnod pan fynnodd Cadno aros yno gyda'i phlant ac Eifion pan oedd y garwriaeth ond yn dechrau, a gwnaeth ei gorau i ddifetha syniadau busnes y cwpwl newydd. Ar ôl wythnosau o bendroni, symudodd Eifion, Angela a Courtney i 21 Heol Llanarthur.

Serch hynny, roedd hi’n amlwg ar ôl i’r cwpl symud i mewn gyda'i gilydd nad oedd wir ddyfodol i’w perthynas yn y hir dymor. Yn poeni bod ei pherthynas ag Eifion am ddod i ben, dywedodd Angela gelwydd wrtho ei bod yn dioddef o aneurysm ar ei hymennydd. Bu hyn yn ddigon i berswadio Eifion i fynd a hi i Las Vegas am wyliau lle bu'r ddau briodi.

Roedd Angela yn benderfynol o gadw'r stori am yr aneurysm rhyngddi hi ag Eifion, ond dipyn wrth ddipyn daeth mwy i wybod. Mynnodd Eileen fod y teulu yn cael profion rhag ofn bod y broblem yn un etifeddol.

Ceisiodd Eileen gael benthyciad o ugain mil i'w helpu hi gael triniaeth arbenigol yn America. Cafodd Angela sioc wrth dderbyn amlen gyda £50,000 dwy'r blwch post gyda nodyn yn dweud ei fod ar gyfer y driniaeth.

    Ar ôl misoedd o gelwyddau a thwyllo fe ddaeth y ‘salwch’ yn gyhoeddus i’r cyhoedd wrth iddi ddisgyn yn y stryd a tharo ei phen. Er mwyn sicrhau ei bod yn cael y driniaeth gywir bu rhaid i Eileen ddatgelu yn gyhoeddus bod gan Angela Aneurysm. Tra bod Angela yn yr ysbyty fe gyfaddefwyd y gwir i Eileen. Mynnai Eileen wrth Angela ei bod yn dweud y gwir wrth bawb ond erbyn hynny roedd y stori wedi lledaenu o gwmpas y pentref a bu Debbie yn brysur yn trefnu ocsiwn i hel pres at y driniaeth. Prynodd Eifion 21 Heol Llanarthur i'r cwpwl er mwyn rhoi sicrwydd i'r teulu.

Er i Eileen erfyn ar Angela i ganslo'r ocsiwn bu Angela yn mwynhau'r sylw. Aeth pethau o ddrwg i waeth ar ôl angladd Anti Marian pan ddaeth i'r amlwg na Marian oedd y tu ôl i'r swm enfawr o arian yr oedd Angela wedi ei dderbyn. Cychwynnodd Angel fygwth Eileen i gadw ei chyfrinach. Cael ei siomi gwnaeth Eileen wedi iddi ddatgelu'r gwir wrth Sioned gan i'w merch goelio Angela.

Bu i Jim ddarganfod y gwir am sefyllfa Angela pan glywodd hithau ag Eileen yn dadlau. Aeth yn syth draw i dy Eifion i adael i weddill y teulu wybod. Ar ôl ffraeo gyda'i theulu aeth Angela i chwilio am gysur gan Ed, a oedd erbyn hyn wedi dyweddïo â Sioned. Bu i'r ddau gysgu gyda'i gilydd y noson honno.

    Cytunodd y teulu i gadw'r gyfrinach am salwch Angela er lles Courtney ond ymhen wythnosau fe ddaeth yr holl drigolion y pentref i wybod. Roedd Debbie Collins, yn enwedig yn gandryll gyda’r datgeliad ac roedd llawer yn ceisio‘i erlyn o’r pentref mewn siom a chasineb. Dirywio gwnaeth perthynas Eifion â Angela o ganlyniad i hyn a chafodd Courtney hi'n anodd iawn maddau i'w mam.

    Wedi colli ei ffrindiau a'i theulu fe aeth Angela at Ed unwaith eto a cheisio ei berswadio ar fore ei briodas â Sioned i adael Cwmderi. Penderfynodd Ed barhau gyda'i briodas â Sioned ond fe adawodd Angela lythyr iddi yn datgelu ei bod hi ag Ed wedi cysgu a'i gilydd ar noswyl eu priodas. Dyma oedd sbardun y misoedd o gam-drin corfforol ac emosiynol rhoddodd Sioned ar Ed.

Rhoddodd Angela beth o arian Anti Marian i Debbie cyn gadael Cwmderi yn gadael llanast ar ei hôl. Roedd y rhan fwyaf yn hapus i weld Angela yn gadael.

### Marwolaeth Courtney:

Yn ystod gwers ddreifio gyda’i thad pan yn ddwy ar bymtheg oed bu farw Courntey mewn damwain car. Effeithiodd hyn yn fawr ar Angela, yn enwedig ei chyflwr meddyliol a datblygwyd iselder trwm. Yr oedd hi’n yfed ac yn cael trafferth delio a cholled enfawr yn ei bywyd. Nad oedd llawer o groeso iddi pan ddychwelodd Angela i weld ei bedd ac fe adawodd ar ddiwedd Tachwedd 2016.

### Brawd bach a dechrau newydd:

Yn Rhagfyr 2018 fe ddychwelodd Angela i Gwmderi i gwrdd a'i brawd newydd Huwi John Probert. Doedd Jim na Sioned ddim yn hapus i'w gweld ond meddalodd agwedd Eileen a chynigiodd waith a llety i Angela ym Mhenrhewl am gyfnod dros dro. Fe bwysleisiodd Angela ei bod hi wedi newid a’i bod yn chwilio am faddeuant gan ei theulu a thrigolion y pentref.

Yn dal i deimlo’r golled o’i phlentyn a chwrdd ei brawd bach newydd fe wnaeth Angela herwgipio Huwi John ar ddiwrnod Nadolig. Aeth hi ag ef at fedd Courtney lle ymosododd ar Anita (ar ddamwain) a oedd wedi taro ar ei thraws. Yna, bu i Angela ddringo i do Capel Bethania gyda'r babi cyn i Eifion a Hywel lwyddo i'w gael yn ôl. Cafodd Angela ei harestio ond ei rhyddhau ar fechnïaeth.

Arhosodd Angela yn y pentref, yn aros gyda Hywel. Closiodd y ddau wedi i Hywel gael ei anafu mewn damwain ym Mhwll Bach. Wedi iddo ddod allan o'r ysbyty bu Angela yn help iddo brynu'r pwll o dan drwyn Jim a chychwynnodd y ddau gysgu gyda'i gilydd. Er i feirniadaeth fawr gan ffrindiau a theulu Hywel, fe wnaeth yn glir ei fod yn dechrau cael teimladau am Angela a'i fod yn dechrau dod dros farwolaeth ei gyn-wraig, Sheryl.

Wedi i Sioned gael ei hanafu mewn damwain sgiio yn Ffrainc bu Angela yn gymorth i deulu Penrhewl eto drwy ei gallu i siarad Ffrangeg i’r radd flaenaf. Aeth pethau‘n ddrwg serch hynny rhyngddi hi a'i theulu unwaith eto pan gyhuddodd Ed yn yr ysbyty Angela o ymyrryd gydag offer anadlu Sioned a cheisio ei lladd. Camddealltwriaeth llwyr oedd hwn, ond fe wnaeth pawb ochri gydag Ed. I dalu'r pwyth yn ôl, cyhuddodd hi yntau o'r un peth a bygwth rhannu fideo o Ed yn cusanu Gaynor i Kelly, partner Ed.

### Bygwth Ed:

Daeth Ed i herio Angela tra bod hi'n ymweld â safle Pwll Bach ac yn ystod ffrae rhwng y ddau fe wthiodd hi lawr siafft agored yn y ddaear ar ddamwain. Gan feddwl ei bod hi wedi marw, fe wnaeth dorri i mewn i dŷ Hywel a chlirio holl eiddo Angela ac ysgrifennu nodyn yn dweud ei bod hi wedi gadael Cwmderi, rhywbeth nad oedd yn wirioneddol wir. Dipyn yn dipyn cychwynodd Ed dderbyn negeseuon destyn yn ei alw'n llofrydd. Cychwynodd ymddwyn yn paranoid a throdd yn gas gyda'i ffrindiau wrth iddo eu amau o fod y tu ôl i'r negeseuon. Erbyn hyn roedd Hywel wedi colli ei amynedd gydag Angela ac wedi rhoi‘r gorau i chwilio amdani.

Ar ddiwrnod priodas Ed a Kelly aeth y seremoni yn ei flaen heb ddigwyddiad, er gwaethaf traed oer Ed. Ond yn y parti, wrth ymweld a'r garej i weld car arbennig yr oedd Ed wedi drefnu ar gyfer ei mis mêl gyda Kelly datgelwyd bod Angela dal yn fyw a mai hi oedd y tu ôl i'r negeseuon creulon. Bygythiodd ddweud y cwbl wrth Kelly os na chai ddeng mil o bunnoedd gan Ed o fewn wythnos.  Ar ôl i Angela gael ei ddeng mil, fe orchmynodd am ddeng mil arall, rhywbeth nad oedd yn bosib i Ed ei gael. Ymosododd Ed arni, ond fe darodd yn ôl ar i ben gan ddianc gyda’r pres a gadael Ed yn anymwybodol ar y llawr.

Daeth Kelly ar draws Angela yn yr ysbyty lle rhannodd hi'r gwir am gusan Ed a Gaynor cyn diflanu unwaith eto. Cyfaddefodd Ed am y gusan ond penderfynnodd peidio datgelu'r gwir am yr arian a'i ymosodiad ar Angela.

Llwyddodd y cwpwl i roi'r cyfan y tu ôl iddyn nhw am gyfnod ond rhai misoedd yn diweddarach daeth neges gan Angela unwaith eto yn hawlio mwy o arian gan Ed.

Trefnodd Ed i gyfarfod ag Angela yn y coed ger y pentref, yr arian a chyllell yn ei fag. Er i Angela wneud sioe o ddileu'r tystiolaeth fod Ed wedi ymosod arni daeth i'r amlwg ei bod yn dweud clwyddau ac ei bod eisioes wedi gyrru'r recordiad yn barod at Kelly.

Plediodd ar Ed i adael Cwmderi gyda hi a chychwyn eu bywydau o'r newydd ymhell i ffwrdd o'r pentref. Cyrhaeddodd Kelly i weld Ed ag Angela yn cusanu, eiliadau cyn iddo drywannu Angela â chyllell a'i lladd.

Darganfuwyd ei chorff ar ochr llyn ar dir y Glyndŵr gan Izzy Evans ac Eifion Rowlands. I ddechrau, nad oedd drigolion y pentref yn ymwybodol o’i phresenoleb ac roedd pawb yn credu mai corff marw Britt Monk ydoedd, a oedd ar goll ers rhai diwrnodau hefyd. Ymhen wythnos fe gyrhaeddodd yr heddlu i Gwmderi gyda’r newyddion i Eileen am farwolaeth ei merch, mawr i ryddhad Colin Evans.

Cafodd Eileen yn enwedig drafferth yn prosesu ei galar. Roedd colli plentyn arall yn ergyd enfawr ond roedd perthynas Angela a’i mam yn yn un gymleth. Fe ychwangodd halen at y briw pan adawodd Jim am gyfnod a gadael Eileen i wneud trefniadau ei hangladd ar ben ei hyn. Pan ddychwelodd i'r cwm roedd yn gandryll i glywed fod Angela wedi’w chladdu gyda Courtney. Dim ond pedwar person fynychodd angladd Angela sy’n dangos amhoblogrwydd ei chymeriad yng Nghwmderi.

Yn ei hewyllys fe adawodd Angela £18,000 i’w mam, er mwyn cesio talu’n iawn am yr holl draferthion dros y blynyddoedd. Ond nad oedd Eileen yn barod i dderbyn ei harian budr ar ôl dysgu am blacmel Angela i Ed. Ymhen rhai diwrnodau fe ddaeth Debbie ar draws yr ewyllys, a darganfod swm enfawr o arian oedd wedi’w gadael i’r teulu. Erbyn diwedd y dydd rhoi y newyddion wedi cyrraedd y pentref - yn arbennig Kelly a oedd mewn dyled o bymtheg mil ar ôl i Ed dynnu eu harain ar gyfer prynu tŷ a sefydlu dyfodol cadarn ar gyfer eu plentyn. Mynodd Kelly ei harian hi yn ôl, ac ar ôl dadlau am rai diwrnodau rhwnwg Kelly, Jim ac Eileen, fe berswadiodd Sioned iddynt i wneud y peth iawn. Fe symudwyd yr arian i gyfrif Kelly. Mae’n debyg bod euogrwydd Sioned o’i chamdrin tuag at Ed yn 2016 wedi achosi i’w chydbwybod bigio.

Roedd Angela yn achosi trafferth i bawb, ac er ei bod hi’n ymddangos yn ddiniwed, motif hunanol yr oedd wrth wraidd pob syniad ‘roedd ganddi. Fe achoswyd cryn cyr yn pen i bawb yn fyw - ac wedi marw!